સૌથી પ્રથમ વાત તો એ કે બુદ્ધનો એ મત કે દરેક વસ્તુ દુ:ખમય છે તે થોડું વધારે પડતું નકારાત્મક લાગે છે પરંતુ થોડી ઊંડી તપાસ કરતાં એ જણાય છે કે મોટાભાગનાં લોકો પોતાનાં જીવનમાં આ જ સત્યનો અનુભવ કરતાં હોય છે. જો કે હું ઘણાં ખુશ લોકોને મળ્યો છું, પરંતુ મોટાભાગે, તો હું તણાવગ્રસ્ત અને દુ:ખી લોકોને જ વધુ મળ્યો છું. મોટાભાગે એવું લાગે છે કે યાતનાઓ તો એની મેળે જ આવતી હોય છે અને ખુશીઓ માટે તમારે ખરેખર ખુબ જ મહેનત કરવી પડતી હોય છે.